મોડાસાઃ મોડાસા તાલુકાના દધાલિયા ગામે ગેરકાયદેસર દબાણનો રાફડો ફાટ્યો છે દધાલિયા ગામે એક સોની પરિવારે ગેરકાયદેસર દબાણ કરી દીવાલ ચણી દેતા ગામના જાગૃત નાગરિકે આ અંગે તાલુકા વિકાસ અધિકારીને રજૂઆત કરતા ટીડીઓએ દબાણ હટાવવા અથવા બાંધકામ કરેલ જગ્યા માલિકીની હોય તો હક્ક આધાર પુરાવા રજુ કરવા દધાલિયા ગ્રામ પંચાયતને નોટિસ ફટકારતા ગ્રામ પંચાયતે દબાણ અંગે રજૂઆત કરનાર જાગૃત નાગરિકને નોટિસ ફટકારી અરજદારે ઘર આગળ કરેલ બાંધકામ અને દરવાજા અંગે નોટિસ ફટકારતા દધાલિયા ગ્રામ પંચાયતની કામગીરી સામે અનેક પ્રશ્નાર્થ ઉભા થયા છે.